paragraph_text: Norbert iz Xantena (Gennep ili Xanten, 1080. – Magdeburg, 6. lipnja 1134.), kršćanski svetac i utemeljitelj Premonstratenškog reda. Kratko vrijeme djelovao je kao predstavnik kölnskog nadbiskupa kod cara Lotara III. Od 1126. do 1134. godine bio je nadbiskup Magdeburga. Zaštitnik je magdeburške nadbiskupije te suzaštitnik Češke. Njegovo ime na staronjemačkom jeziku označuje “sjaj sa sjevera”.